### Beslutningstema

Børn- og Skoleudvalget vedtager ferieplan for skoleåret [adresse].

### Historik

Fra 2024 er Store Bededag ikke længere en helligdag, hvilket kan påvirke elevernes ferieplan.

### Sagsfremstilling

Med beslutningen om at afskaffe Store Bededag rejser sig spørgsmål om organisering af skoleåret for både elever og lærere. Almindeligvis planlægges med 200 skoledage da det beregningsmæssigt, under hensyntagen til det vejledende timetal, giver 40 ens skoleuger svarende til 30 timer for elever i indskolingen, 33 timer for elever på mellemtrinnet og 35 timer for elever i udskolingen. Loven om afskaffelse af [adresse] tilfører ikke eleverne flere timer, hvorfor lærerne heller ikke får flere arbejdsdage. Den tillagte arbejdstid, 7,4 timer, tilføres årsnormen.

Direktionen har behandlet sagen og ønsker at fastholde 200 skoledage for eleverne samt at dagen, hvor [adresse] tidligere faldt, gøres til en skoledag for eleverne, og en anden ferie forlænges med én dag, og at ferieplanerne sendes til genbehandling i Børn- og Skoleudvalget samt Kommunalbestyrelsen.

Elevernes ferie

Af folkeskoleloven fremgår alene sommerferiens begyndelse, som altid er den sidste lørdag i juni. Al øvrig ferie for eleverne besluttes af Kommunalbestyrelsen.

Ferieplanen for eleverne for skoleåret 2023/2024 er vedtaget og offentliggjort med Store Bededag som en fridag. Ligeledes er ferieplanerne for skoleåret 2024/2025 og for 2025/2026 vedtaget og offentliggjort.

Med afskaffelse af [adresse] som helligdag kan tænkes flere scenarier for organisering af skoleåret. Forvaltningen har sendt forslag om at gøre den tidligere Store Bededag til en skoledag og forlænge en anden ferie med én dag i høring ved skolebestyrelserne. Det er alene ferieplanen for skoleåret 2023/2024 skolebestyrelserne har skullet forholde sig til.

Øvrige vedtagne ferieplaner fremstilles til politisk behandling senere.

Skolernes høringssvar

Alle distriktsskoler bakker op om, at den 3. januar gøres til en skolefridag.

[adresse] bakker op om folkeskolernes holdning til placering af ny fridag.

### Fagchefen for Skole- og Dagtilbud indstiller,

at Store Bededag i skoleåret [adresse] gøres til en skoledag,

at den 3. januar 2024 gøres til en fridag, og

at indstillingen videresendes til Kommunalbestyrelsen.

Beslutning fra Børn- og Skoleudvalget, 9. maj 2023, pkt. 4:

Indstillingen anbefales.

Erling Jeppesen deltog ikke i mødet.

### Beslutning

Indstillingen godkendt.